OpenLLM-France/wikimedia huggingface dataset:
# Aleix Segura i Vendrell

Aleix Segura i Vendrell (Barcelona, 1986) és un apneista català, múltiple campió mundial tant en competicions d'AIDA com de CMAS. Va desenvolupar les seves habilitats en l'apnea a partir de la pesca submarina. Començà a competir en competicions d'apnea l'any 2011, assolint temps en competició d'apnea estàtica per damunt dels vuit minuts l'any del seu debut, i per damunt dels deu minuts en els anys següents. Ha aconseguit tres títols mundials en apnea estàtica. Competeix tant en piscina com en disciplines de profunditat en el mar, però actualment és especialista en apnea estàtica.
L'any 2016 va aconseguir també un Rècord Guinness. És l'única persona que ha estat, simultàniament, campió d'apnea estàtica amb AIDA, CMAS alhora que posseïa un rècord Guinness.
Actualment combina la seva carrera dins el món de l'apnea i la pesca submarina amb la seva activitat professional com arquitecte a Barcelona.
* 2011 – Subcampió CMAS d'apnea estàtica, Tenerife, Espanya
* 2012 – Subcampió europeu CMAS d'apnea estàtica, Antalya, Turquia
* 2013 – Subcampió Mundial CMAS d'apnea estàtica, Kazan, Rússia
* 2015 – Campió Mundial AIDA d'apnea estàtica, Belgrad, Sèrbia
* 2015 – Campió Mundial CMAS d'apnea estàtica, Mulhouse, França
* 2016 – Rècord Guinness d'apnea estàtica inhalant oxigen pur, Cornellà, Catalunya
* 2016 – Campió Mundial AIDA d'apnea estàtica, Turku, Finlàndia
* 2017 – Subcampió europeu CMAS d'apnea estàtica, Cagliari, Itàlia

## Referències

* ↑ Llorens, Ramon. «Aleix Segura, el campió que es queda sense respiració». Lavanguardia.com. La Vanguardia. [Consulta: 22 maig 2017].
* ↑ «Aleix Segura, doble campió del món d'apnea estàtica, aguanta 10 minuts i set segons sense respirar». Ccma.cat. [Consulta: 22 maig 2017].
* ↑ «Apnea - FEDAS». Fedas.es.
* ↑ «Longest time breath held voluntarily (male)». Guinness World Records, 28-02-2016. [Consulta: 22 maig 2017].
* 1 2 «El salón de la inmersión cierra con un record Guinness de apnea en Cornellà». Elperiodico.com, 29-02-2016. [Consulta: 22 maig 2017].
* ↑ Whelan, Stephan. «Incredible New Guinness World Record – 24 Minute O2 Assisted Breath-Hold». Deeperblue.com, 03-03-2016. [Consulta: 22 maig 2017].
* ↑ «El español Aleix Segura consigue la medalla de plata en las pruebas de Apnea Estática». Rtvc.es. [Consulta: 22 maig 2017].
* ↑ «Aleix Segura consigue la plata en el Europeo de Apnea en la modalidad Estática – Espacio Submarino». Espaciosub.es.
* ↑ «El català Aleix Segura, medalla d'argent als Jocs Mundials CMAS». Mundodeportivo.com. [Consulta: 22 maig 2017].
* ↑ «Español Aleix Segura, nuevo Campeón del Mundo AIDA de Apnea Estática». Sportalsub.net, 02-07-2015. [Consulta: 22 maig 2017].
* ↑ «El català Aleix Segura, campió del mon d'apnea estàtica». Fecdas.cat. Arxivat de l'original el 2018-01-09. [Consulta: 22 maig 2017].
* ↑ «Aleix Segura revalida el titulo mundial de apnea estática AIDA». Cavalldemar.org, 03-07-2016. Arxivat de l'original el 2017-04-01. [Consulta: 22 maig 2017].
* ↑ http://fedas.es/aleix-segura-subcampeon-de-europa-en-apnea-estatica-y-gemma-vila-dos-records-nacionales/
# I Am a Hero

I Am a Hero (アイアムアヒーロー Aiamuahīrō) és un manga escrit i dissenyat per l'autor japonès Kengo Hanazawa, publicat a la revista Big Comic Spirits, propietat de l'editora Shōgakukan des de l'agost de 2009, i que ha estat compilat en dotze volums o tankōbon, fins al 30 de novembre de 2013. Va ser nominat per a la tercera, quarta i cinquena edició dels premis Manga Taishō.
A Espanya ha estat publicat per Norma Editorial, amb el primer volum a la venda el maig de 2013.

## Argument

En Hideo Suzuki és un mediocre mangaka de trenta-cinc anys que treballa actualment com a assistent, i que tracta desesperadament d'esdevenir l'heroi de la seva pròpia vida publicant un manga d'èxit, alhora que intenta fer rutllar la relació amb la seva xicota i evitar que les al·lucinacions que pateix cada nit no el facin foll. No obstant això, no s'adona dels inicis d'una epidèmia que converteix les persones en monstres assedegats de sang. Mentre la infecció s'estén pel Japó i potser, fins i tot, per tot el món, en Hideo intenta sobreviure l'epidèmia i ajudar en l'anihilació dels infectats.

## Crítica

Els divulgadors Estrada i Bernabé van incloure I Am a Hero a la seva selecció del llibre 501 mangas que leer en español (Norma Editorial, 2019). Els autors defineixen I Am a Hero com un «trepidant manga d'acció i morts vivents que, no obstant això, resulta molt japonès i algunes de les accions del protagonista són totalment incomprensibles per a una persona occidental». Com a anècdota, Estrada i Bernabé comenten que al volum 19 de la sèrie s'hi troben un parell de capítols ambientats a Barcelona, ciutat que l'autor va visitar el 2014 durant la seva estada com a convidat del XX Saló del Manga.

## Referències

* ↑ «News: 10 Titles Nominated for 3rd Manga Taisho Awards». Anime News Network, 08-01-2010.
* ↑ «News: 13 Titles Nominated for 4th Manga Taisho Awards». Anime News Network, 16-01-2011.
* ↑ «15 Titles Nominated for 5th Manga Taisho Awards». Anime News Network, 16-01-2012.
* ↑ «Lanzamientos Norma Editorial». Deculture.es, 28-05-2013. Arxivat de l'original el 2014-09-16. [Consulta: 12 abril 2015].
* 1 2 Estrada, Oriol; Bernabé, Marc. 501 mangas que leer en español (en castellà). Barcelona: Norma Editorial, 2019, p. 261. ISBN 978-8467939408.

## Bibliografia

* Estrada, Oriol; Bernabé, Marc. 501 mangas que leer en español (en castellà). Barcelona: Norma Editorial, 2019, p. 261. ISBN 978-8467939408.
# Dąbrówka

Dąbrówka és un poble de Polònia, a Masòvia. Es troba al districte (Gmina) de Białobrzegi, pertanyent al comtat (Powiat) de Białobrzegi. Es troba aproximadament a 6 km al sud de Białobrzegi, i a 69 km al sud de Varsòvia.
Entre 1975 i 1998 va pertànyer al voivodat de Radom.

## Referències

* ↑ «Central Statistical Office (GUS) - TERYT (National Register of Territorial Land Apportionment Journal)», 01-06-2008.
# Air Catalunya

Air Catalunya era una companyia aèria catalana amb seu a Terrassa que va néixer amb vocació de connectar les principals ciutats catalanes amb altres ciutats europees en un radi d'uns 1.000 quilòmetres, mitjançant aeroports mitjans i petits.
Va iniciar les operacions amb un vol entre l'Aeroport de Girona - Costa Brava i l'Aeroport de Madrid-Barajas l'any 2001 i tenia previst poder fer-ho també des dels aeroports de Lleida-Alguaire, Sabadell, la Seu d'Urgell, les Terres de l'Ebre i Barcelona-Bages, aleshores alguns d'ells sense construir.

## Referències

* ↑ Hosteltur: La compañía aérea Air Catalunya empezará a operar en enero con su primer vuelo Girona-Madrid.
* ↑ Bague, Gerard «Air Catalunya amenaza con denunciar ante la UE las subvenciones a Intermed» (en castellà). EL PAÍS, 04-04-2002.
# Shane Sutton

Shane Sutton OBE (Moree, Nova Gal·les del Sud, 22 de març de 1957) va ser un ciclista australià que més endavant es nacionalitzà britànic. Fou professional entre 1980 i 1995, i un cop retirat ha entrenat entre altres l'equip Sky.
El seu germà Gary també fou ciclista professional.
El 2010 va ser guardonat amb l'Orde de l'Imperi Britànic en el grau d'Oficial.

## Palmarès en ruta

* 1983
** 1r al Herald Sun Tour i vencedor de 4 etapes
* 1984
** Vencedor d'una etapa del Herald Sun Tour
* 1986
** Vencedor d'una etapa de la Milk Race
* 1987
** Vencedor d'una etapa del Herald Sun Tour
* 1989
** Vencedor d'una etapa del Herald Sun Tour
* 1990
** 1r a la Milk Race i vencedor d'una etapa

### Resultats al Tour de França

* 1987. Abandona (13a etapa)

## Palmarès en pista

* 1978
** Medalla d'or als Jocs de la Commonwealth en Persecució per equips (amb Colin Fitzgerald, Kevin Nichols i Gary Sutton)
* 1982
** 1r als Sis dies de Launceston (amb Philip Sawyer)
* 1983
** 1r als Sis dies de Melbourne (amb Gary Sutton)
* 1984
** 1r als Sis dies de Launceston (amb Geoff Skaines)

## Enllaços externs

* Palmarès a sitiodeciclismo.net
* Palmarès a museociclismo.it
* Palmarès a cyclebase.nl
# Antònia Menor

Antònia Menor o Antònia la jove era la filla petita de Marc Antoni i Octàvia. Va néixer l'any 36 aC a Atenes, però tot seguit va ser portada a Roma per la seva mare. El 32 aC el seu pare va repudiar Octàvia.
L'any 16 aC es va casar amb el general i cònsol Claudi Drus Neró, fillastre d'August i fill de Lívia Drusil·la, i germà de Tiberi (emperador). Va tenir diversos fills dels que només tres van sobreviure a la infància:
* Claudi Drus Neró Germànic (mort l'any 19), pare entre d'altres de Cal·lígula i d'Agripina Menor.
* Clàudia Livil·la (morta l'any 31).
* Claudi (Claudi I) emperador durant els anys 41-54.
El seu marit va morir el 9 aC a Germània a causa de la infecció en una ferida provocada per una caiguda de cavall. Encara que August li va demanar que es tornés a casar, no ho va fer. Durant la seva viudetat va fer amistat amb una altra vídua anomenada Berenice emparentada amb la reialesa jueva que s'havia instal·lat a Roma.
Tiberi li va prohibir anar al funeral del seu fill Germànic. A la mort de Lívia Drusil·la, el juny de l'any 29, es va poder fer càrrec dels seus nets: Cal·lígula, Agripina Menor, Júlia Drusil·la i Júlia Livil·la.
Després de la malaltia de Cal·lígula, amenaçada per aquest, es va prendre un verí vers l'any 38 i va morir. Cal·lígula li havia ofert abans el títol d'Augusta que havia refusat, però finalment li va ser concedit per Claudi el 41.

## Referències

* ↑ Estrabó, Geografia, XVI, p. 765
* ↑ Flavi Josep Antiguitats judaiques, XVIII 6,1
* ↑ Suetoni, Vida dels dotze cèsars:Cal·lígula, XXIII, 4
* ↑ Suetoni, Vida dels dotze cèsars:Claudi, XI, 4

## Bibliografia

* Nikos Kokkinos. "Antonia Augusta. Portrait of a Great Roman Lady". Londres: ed. Routledge, 1992. ISBN 0-415-08029-0.
* Walter Trillmich. "Familienpropaganda der Kaiser Caligula und Claudius. Agrippina Maior und Antonia Augusta auf Münzen". Belín: ed.De Gruyter, 1978. ISBN 3-11-007259-9.
# Ibn ath-Thumna

Muhàmmad ibn Ibrahim ibn ath-Thumna, més conegut simplement com a Ibn ath-Thumna, fou un dels alcaids sicilians que es van repartir el poder a l'illa al final de la dinastia kalbita, esdevenint aleshores emir de Siracusa.
L'emir kalbita Àhmad (II) al-Àkhal de Palerm fou enderrocat el 1036, però el seu germà Al-Hàssan (II) as-Samsan tornava a estar al poder vers el 1038 o 1040. Al-Hàssan fou enderrocat el 1052/1053 (Ibn Khaldun dona la data 1040) i llavors el caid de Siracusa, Muhammad ibn Ibramin ibn al-Thumna, prengué el control de la ciutat de Siracusa i la seva comarca.
Ibn al-Maklatí s'havia apoderat de Catania però no va conservar el poder gaire temps i Ibn al-Thumna el va enderrocar i va annexionar Catania. L'esposa d'Ibn al-Maklati, Maymuna, que era germana d'Ali ibn Nima (Ibn al-Hawwas) d'Agrigent va ser capturada per l'emir siracusà. Llavors es va llençar contra Agrigent però fou derrotat per Ibn al-Hawwas prop de Castrogiovanni, i això va deixar a aquest darrer com a emir hegemònic.
Ibn al-Thumna va demanar ajut als normands que van arribar a l'illa. El febrer del 1061 es va produir el primer desembarcament normand, però fou rebutjat. Els normands es van retirar i Ibn al-Thumna es va haver de tancar a Catania; al cap d'uns mesos els normans van tornar i es van apoderar de Mesina i amb l'ajut de soldats lleials a Ibn al-Thumna, van derrotar a Ibn al-Hawwas prop de Castrogiovanni, tot i que la victoria no fou decisiva i els musulmans es va refugiar a aquesta fortalesa on van resistir el setge normand que va durar un mes i no va reeixir. Els normands es van retirar i llavors la lluita contra Ibn al-Hawwas la va dirigir Ibn al-Thumna.
Va morir en combat contra el seu rival el 1062.

## Bibliografia

* M. Amari, Storia dei Musulmani di Sicilia, Catania, 1933-1939
# El Geni de la Llibertat

El Geni de la Llibertat, també conegut com El Geni de la Bastilla, és una estàtua de bronze daurat creada per Auguste Dumont el 1836. Es troba damunt de la Columna de Juliol, a la Plaça de la Bastilla de París.

## Descripció

D'una alçada de 4 metres, l'estàtua del Geni de la Llibertat corona la Columna de Juliol des de 1836, data del seu encàrrec i lliurament. És una estàtua al·legòrica que representa la Llibertat sota els trets masculins, representa un geni alat que branda, a la mà dreta una torxa i a l'esquerra les cadenes trencades del despotisme, tot llençant-se pels aires des del seu peu esquerre.

## Història

Aquesta estàtua està feta a partir d'un model de guix esculpit per l'artista el 1833 a mitja mida, conservat al museu de Semur-en-Auxois (Côte-d'Or). Una prova en bronze del model de guix es va realitzar posteriorment a la foneria Thiébaut Frères el 1885, poc després de la mort de l'escultor, per encàrrec del Museu del Louvre, on encara es conserva.
Aquesta obra apareix al revers de la moneda de deu francs de tipus Genie de la Bastille creada l'any 1988.
L'estàtua gaudeix de la protecció del conjunt de la columna, classificada com a monument històric des del 29 de septembre de 1995.

## Símbol

Al·legoria masculina, l'obra produïda sota la Monarquia de juliol trenca amb la tradició artística de l'època, evitant una representació femenina que hauria estat una referència massa explícita a la Llibertat revolucionària i republicana. Des de la mateixa perspectiva, el geni no porta cap barret frigi, atribut habitual de la Llibertat.

## Celebració del bicentenari de la Revolució Francesa

Al final d'un conveni signat el 8 de juny de 1988 entre l'Ajuntament de Semur-en-Auxois, representat pel seu alcalde, Robert Morlevat, Matthieu Pinette, conservador del museu municipal de Semur-en-Auxois, i Sophie Lescot, editora, es realitza una edició artística de l'estàtua, en forma de reproduccions exclusives, d'edició limitada i numerada.
El motlle realitzat a Semur-en-Auxois pels tallers SDDN, proveïdors dels museus nacionals, va permetre al taller d'escultura de la Manufactura nacional de Sèvres realitzar una reducció fidel a l'original.
Fosos en bronze per la foneria parisenca Chardon, cisellats i patinats a mà o daurats amb or fi de 24 quirats, els exemplars d'aquesta edició d'art, numerats, eren les úniques reproduccions del Geni de la Llibertat que es van crear amb materials i mides diverses.

## Notes i referències

* ↑ Plantilla:Base Joconde
* ↑ Musée du Louvre (Collections). «La Liberté, 1839 (Pierre-Jean David D'Angers)». collections.louvre.fr, 2005 (Dernière mise à jour le 17.05.2021). [Consulta: 29 setembre 2021].
* ↑ En bronze : « Antique » ou poli : 15 centimètres, 60 centimètres, 2 mètres 40 ; « Doré à l'or fin (24 carats) » : 15 centimètres, 60 centimètres ; « Doré à la feuille (24 carats) » : 2 mètres 40. En bronzallie (alliage de poudre de bronze et de résines à charges minérales) : « Patiné bronze » : 15 centimètres, 60 centimètres, 2 mètres 40 ; « Métallisé et doré à l'or fin » : 15 centimètres, 60 centimètres ; « Doré à la feuille (24 carats) » : 2 mètres 40.
# Ambo

«Ambo» té aquests significats:
* Ambo, poble del Perú;
* Ambo, província del Perú;
* Ambo, ciutat d'Etiòpia;
* Ambo, localitat de Guinea Ecuatoria;
* ovambo, poble d'Àfrica;
* vestit de dues peces, a Xile i Argentina.
Viccionari
# Spencer (Nebraska)

Spencer és una població dels Estats Units a l'estat de Nebraska. Segons el cens del 2000 tenia 541 habitants.

## Demografia

Segons el cens del 2000, Spencer tenia 541 habitants, 230 habitatges, i 143 famílies. La densitat de població era de 401,7 habitants per km².
Dels 230 habitatges en un 30,9% hi vivien nens de menys de 18 anys, en un 52,2% hi vivien parelles casades, en un 7,8% dones solteres, i en un 37,8% no eren unitats familiars. En el 36,5% dels habitatges hi vivien persones soles el 25,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 3,12.
Per edats la població es repartia de la següent manera: un 28,3% tenia menys de 18 anys, un 4,6% entre 18 i 24, un 22,9% entre 25 i 44, un 18,9% de 45 a 60 i un 25,3% 65 anys o més.
L'edat mediana era de 42 anys. Per cada 100 dones de 18 o més anys hi havia 74 homes.
La renda mediana per habitatge era de 28.636 $ i la renda mediana per família de 35.156 $. Els homes tenien una renda mediana de 25.893 $ mentre que les dones 18.958 $. La renda per capita de la població era de 14.466 $. Aproximadament l'11,3% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spencer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Spencer». American Fact Finder. Oficina del Cens dels Estats Units, 12-01-2010.
# Roxita

Roxita és un gènere d'arnes de la família Crambidae.

## Taxonomia

* Roxita acutispinata W. Li & H. Li, 2009
* Roxita adspersella (Snellen, 1893)
* Roxita albipennata Inoue, 1989
* Roxita apicella Gaskin, 1984
* Roxita bipunctella (Wileman & South, 1917)
* Roxita capacunca W. Li & H. Li, 2009
* Roxita eurydyce Bleszynski, 1963
* Roxita fletcheri Gaskin, 1984
* Roxita fujianella Sung & Chen in Chen, Sung & Yuan, 2002
* Roxita mululella Gaskin, 1984
* Roxita reductella Gaskin, 1984
* Roxita spinosa W. Li, 2011
* Roxita szetschwanella (Caradja, 1931)
* Roxita yunnanella Sung & Chen in Chen, Sung & Yuan, 2002

## Referències

* ↑ «GlobIZ search». Global Information System on Pyraloidea. [Consulta: 8 febrer 2019].

## Bibliografia

* Li, W.C.; Li, H.H. «Two New Species of Roxita Bleszynski (Lepidoptera: Crambidae: Crambinae) from China» (en anglès). Entomological News, 119.5, 2008, pàg. 477–482. DOI: 10.3157/0013-872X-119.5.477.
# Ann Mounsey

Ann Sheppard Mounsey, o Ann Mounsey Bartholomew nom de casada (17 Abril 1811 - 24 Juny 1891), nasqué a Londres, Soho, al carrer Old Compton n 21, primogènita de Thomas Mounsey i Mary Briggs. Fou una pianista, organista i compositora anglesa. Estudià amb Johann Bernhard Logier. Després de 1828 es tornà la organista de diverses esglésies de Londres, treballant a St Vedast Foster Lane prop de quinze anys. També dugué a terme concerts com a solista i acompanyant.
Al 1845 va interpretar com a acompanyant l'estrena de Hear My Prayer, un himne de Fèlix Mendelssohn per soprano, cor i orgue i el 1853 es casà amb el llibretista William Bartholomew (1793-1867). Després del casament es dedicà a ensenyar música a Londres i treballa de compositora.

## Obres

Bartholomew compongué un gran nombre de cançons, part-songs, himnes i altres peces per piano i orgue. Composicions seleccionades inclouen:
* The Nativity, oratori 1853
* Supplication and Thanksgiving, cantata sacre 1864
* Sacred Harmony, una col·lecció d'obres sagrades (amb la col·laboració de la seva germana, Elizabeth Mounsey)

## Referències

* ↑ Fuller, Sophie. The Pandora guide to women composers: Britain and the United States., 1994.
* ↑ Hubbard, W.L. The American History and Encyclopedia of Music, 2005.
* ↑ Bernstein, Jane A Mounsey, Ann.
# Highland (Nova York)

Highland és una població dels Estats Units a l'estat de Nova York. Segons el cens del 2000 tenia 5.060 habitants.

## Demografia

Segons el cens del 2000, Highland tenia 5.060 habitants, 1.891 habitatges, i 1.195 famílies. La densitat de població era de 414,8 habitants per km².
Dels 1.891 habitatges en un 31,3% hi vivien nens de menys de 18 anys, en un 48% hi vivien parelles casades, en un 11,7% dones solteres, i en un 36,8% no eren unitats familiars. En el 28,5% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,05.
Per edats la població es repartia de la següent manera: un 22,8% tenia menys de 18 anys, un 7,5% entre 18 i 24, un 30,3% entre 25 i 44, un 20,7% de 45 a 60 i un 18,7% 65 anys o més.
L'edat mediana era de 38 anys. Per cada 100 dones de 18 o més anys hi havia 79,7 homes.
La renda mediana per habitatge era de 48.877 $ i la renda mediana per família de 60.938 $. Els homes tenien una renda mediana de 40.781 $ mentre que les dones 26.335 $. La renda per capita de la població era de 21.346 $. Entorn del 6,3% de les famílies i el 6,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Highland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Highland». American Fact Finder. Oficina del Cens dels Estats Units, 12-01-2010.
# El desert dels tàrtars (pel·lícula)

El desert dels tàrtars (títol original en italià: Il deserto dei Tartari) és una pel·lícula franco-germano-italiana dirigida per Valerio Zurlini, el 1976, adaptació de la novel·la homònima de Dino Buzzati. Ha estat doblada al català.

## Argument

El jove tinent Drogo ha estat destinat a la defensa d'una fortalesa aïllada en una contrada desèrtica muntanyosa. La guarnició està encarregada d'aturar l'eventual atac dels terribles tàrtars. El temps resulta ser el pitjor enemic dels soldats del fort, minant la seva vida en una espera interminable sense que els fabulosos tàrtars mai no donin senyals de vida.

## Repartiment

* Vittorio Gassman: Filimore
* Giuliano Gemma: Mattis
* Helmut Griem: el tinent Simeon
* Philippe Negrat: el general
* Jacques Perrin: el tinent Drogo
* Francisco Rabal: Tronk
* Fernando Rey: Nathanson
* Laurent Terzieff: Amerling
* Jean-Louis Trintignant: El metge major Rovin
* Max von Sydow: Ortiz

## Premis

* Gran Premi del cinema francès 1976
* David di Donatello 1977, al millor film, millor director Valerio Zurlini, David especial al millor actor a Giuliano Gemma
* Ruban d'argent 1977, a la millor direcció italiana per Valerio Zurlini

## Rodatge

* Interiors: Cinecittà
* Exteriors: Bam (Iran), Bressanone i Campo Imperatore (Itàlia)

## Referències

* ↑ esadir.cat. . esadir.cat.
* ↑ «Il deserto dei tartar». The New York Times.
# Tempestat d'octubre

Tempestat d'octubre (títol original en anglès, October Gale) és una pel·lícula de thriller canadenca escrita i dirigida per Ruba Nadda. Es va exhibir al Festival Internacional de Cinema de Toronto de 2014 a la secció de Presentacions Especials. Va ser adquirida per IFC Films i es va estrenar el març de 2015. La pel·lícula és protagonitzada per Patricia Clarkson, Scott Speedman i Tim Roth. Clarkson havia treballat anteriorment amb Nadda a Cairo Time. S'ha doblat al valencià per a À Punt.

## Referències

* ↑ «'October Gale': Toronto Review». The Hollywood Reporter, 11-09-2014. [Consulta: 21 febrer 2015].
* ↑ «Special Presentations / World premiere October Gale». Telefilm Canada. Arxivat de l'original el 21 de febrer 2015. [Consulta: 20 febrer 2015].
* ↑ Vlessing, Etan. «Toronto: IFC Films Takes U.S. Rights to Patricia Clarkson Drama 'October Gale». The Hollywood Reporter, 03-10-2014. [Consulta: 20 febrer 2015].
* ↑ «Tempestat d'octubre». À Punt, 18-12-2023. [Consulta: 22 desembre 2023].